เว้นค่าไฟ10ผู้ประกอบการท่องเที่ยวได้รับผลกระทบช่วงแดงชุมนุม
ครม.ศก.เห็นชอบยกเว้นค่าไฟให้ผู้ประกอบการท่องเที่ยว 10 ราย พร้อมช่วยแรงงานอีก 3,000 คนที่ได้ผลกระทบการชุมนุมเดือน พ.ค.&nbsp;
30 ส.ค. 2553

ครม.ศก.เห็นชอบยกเว้นค่าไฟให้ผู้ประกอบการท่องเที่ยว 10 ราย พร้อมช่วยแรงงานอีก 3,000 คนที่ได้ผลกระทบการชุมนุมเดือน พ.ค. 
นายวัชระ กรรณิการ์ รองโฆากประจำสำนักนายกรัฐมนตรี เปิดเผยผลการประชุมคณะกรรมการรัฐมนตรีเศรษฐกิจ หรือ รศก. ว่า  ที่ประชุมเห็นชอบมาตรการช่วยผู้ได้รับผลกระทบจากเหตุชุมนุม 2 โครงการได้แก่ การให้ความช่วยเหลือผู้ประกอบการท่องเที่ยว 10 ราย โดยการขอยกเลิกการเรียกเก็บค่าไฟเป็นเงินประมาณ 10 ล้านบาท เนื่องจากได้มีโรงแรมและสถานประกอบการจำนวน 10 รายที่ต้องหยุดประกอบกิจการในช่วงเดือน เม.ย. - พ.ค. จึงให้คณะกรรมการกำกับกิจการพลังงานไปพิจารณาในรายละเอียดเพื่อดำเนินการตามขั้นตอนของกฎหมายต่อไป  
นอกจากนี้ยังอนุมัติงบ 22 ล้านบาทเพื่อดำเนินโครงการพัฒนาศักยภาพแรงงานเพื่อช่วยเหลือลูกจ้างและนายจ้างที่ได้รับผลกระทบจากความไม่สงบ ตามที่กระทรวงแรงงานเสนอ เพื่อบรรเทาความเดือดร้อนให้สถานประกอบการ หรือลูกจ้างที่ต้องหยุดงานและได้รับค่าจ้าง 75% หรือว่างงานและต้องการเปลี่ยนงานใหม่ ให้ได้รับการพัฒนาทักษะฝีมือแรงงานให้มีประสิทธิภาพการทำงานสูงขึ้น ซึ่งจะดำเนินการระหว่างเดือนมิถุนายน-กันยายน 2553 ใน 7 เขตพื้นที่
ประกอบด้วย บางรัก ดินแดง ปทุมวัน สาทร ราชเทวี คลองเตย และวัฒนา ที่ได้รับผลกระทบการชุมนุมและก่อความไม่สงบ เป็นเขตภัยพิบัติตาม พ.ร.บ. ป้องกันฝ่ายพลเรือนตามประกาศของกรุงเทพมหานคร (กทม.) โดยมีกลุ่มเป้าหมาย ลูกจ้างในโรงแรม สถานประกอบกิจการ ลูกจ้างในร้านค้าย่อย ผู้ถูกเลิกจ้างและว่างงานใน 7 เขตพื้นที่ ประกอบด้วย บางรัก ดินแดง ปทุมวัน สาทร ราชเทวี คลองเตย และวัฒนา ที่ได้รับผลกระทบจากการชุมนุมฯ จำนวน 3,000 คน  
"นายกฯ ตั้งคำถามผู้แทนกระทรวงแรงงานว่ามาตรการที่เสนอมาล่าช้าไปหรือไม่ ถ้าผู้แทนกระแรงงานตอบว่ายังจำเป็น เลยตรงกันที่ให้ลดจำนวนกลุ่มเป้าหมายจาก 5,000 คน เหลือ 3,000 คน และให้นำเอาโครงการต้นกล้าอาชีพมาใช้ในการช่วยเหลือแรงงานที่ได้รับลผกระทบ"นายวัชระกล่าว